DĖL PANEVĖŽIO RAJONO SAVIVALDYBĖS STUDIJŲ RĖMIMO KOMISIJOS  
2016 METŲ VEIKLOS ATASKAITOS PATVIRTINIMO

2017 m. sausio 26 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir Studijų rėmimo iš savivaldybės biudžeto lėšų tvarkos aprašo, patvirtinto Panevėžio rajono savivaldybės tarybos 2016 m. birželio 28 d. sprendimu Nr. T-131 „Dėl Studijų rėmimo komisijos darbo reglamento ir Studijų rėmimo iš savivaldybės biudžeto lėšų tvarkos aprašo patvirtinimo“,  
13 punktu, Panevėžio rajono savivaldybės taryba nusprendžia:

Patvirtinti Panevėžio rajono savivaldybės studijų rėmimo komisijos 2016 metų veiklos ataskaitą (pridedama).

Antanas Pocius

2017-01-12

PATVIRTINTA

Panevėžio rajono savivaldybės tarybos

2017 m. sausio 26 d. sprendimu Nr. T-

PANEVĖŽIO RAJONO SAVIVALDYBĖS STUDIJŲ RĖMIMO KOMISIJOS 2016 METŲ VEIKLOS ATASKAITA

Panevėžio rajono savivaldybės tarybos 2015 m. gegužės 7 d. sprendimu Nr. T-96 „Dėl Panevėžio rajono savivaldybės studijų rėmimo komisijos sudarymo“ sudaryta studijų rėmimo komisija:

1. Jonas Kaušakys – Savivaldybės tarybos Švietimo, kultūros, jaunimo ir savivaldos reikalų komiteto pirmininkas (komisijos pirmininko pavaduotojas);

2. Eugenijus Lunskis – Savivaldybės administracijos direktorius;

3. Aušvydas Plėštys – Švietimo, kultūros ir sporto skyriaus vyr. specialistas (komisijos sekretorius);

4. Antanas Pocius – Savivaldybės mero pavaduotojas (komisijos pirmininkas);

5. Genė Šarkiūnienė – Finansų skyriaus vedėja.

Vadovaudamasi Panevėžio rajono savivaldybės studijų rėmimo komisijos darbo reglamentu ir Studijų rėmimo iš savivaldybės biudžeto lėšų tvarkos aprašu, 2016 metais Studijų rėmimo komisija nagrinėjo 30 prašymų studentų, deklaravusių savo gyvenamąją vietą Velžio (10), Krekenavos (4), Miežiškių (4), Ramygalos (3), Karsakiškio (3), Upytės (2), Vadoklių (2), Panevėžio (1) ir Smilgių (1) seniūnijose. Daugiausia prašymų sulaukta iš pirmakursių – 11, antrakursių – 7, trečiakursių – 10, po 1 – penktakursio ir magistro studijų programos studento. Studijų rėmimo komisija, išanalizavusi pateiktą informaciją, rekomendavo skirti paramą 18 Panevėžio rajono savivaldybės gyventojų.   
12 studentų parama neskirta, nes pagal Studijų rėmimo iš savivaldybės biudžeto lėšų tvarkos aprašą neatitiko pagrindinių reikalavimų – 10 studentų egzaminų sesijos pažymių vidurkis mažesnis nei nustatyta Studijų rėmimo iš savivaldybės biudžeto lėšų tvarkos apraše (ne mažiau nei 7 balai),   
1 studento šeimos nario pajamos per mėnesį didesnės nei Lietuvos Respublikos Vyriausybės patvirtinta minimali mėnesinė alga (380,00 Eur) bei 1 magistro studijų programos studentui, nes remiamos tik bakalauro programos studijos.

Panevėžio rajono savivaldybės administracijos direktorius, atsižvelgdamas į Studijų rėmimo komisijos 2016 m. rugpjūčio 4 d. posėdžio protokolą Nr. T4-26, įsakymu Nr. A-907 skyrė dalinę paramą 18 studentų (paramos dydis nuo 228,00 Eur iki 380,00 Eur – iš viso 6 688,00 Eur).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PANEVĖŽIO RAJONO SAVIVALDYBĖS STUDIJŲ RĖMIMO KOMISIJOS PIRMININKAS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO SAVIVALDYBĖS STUDIJŲ RĖMIMO KOMISIJOS 2016 METŲ VEIKLOS ATASKAITOS PATVIRTINIMO“ PROJEKTO**

2017 m. sausio 12 d.

Panevėžys

**Projekto rengimą paskatinusios priežastys.**

Įgyvendinant Studijų rėmimo iš savivaldybės biudžeto lėšų tvarkos aprašo, patvirtinto Panevėžio rajono savivaldybės tarybos 2016 m. birželio 28 d. sprendimu Nr. T-131 „Dėl Studijų rėmimo komisijos darbo reglamento ir studijų rėmimo iš savivaldybės biudžeto lėšų tvarkos aprašo patvirtinimo“, 13 punktą iki kitų metų vasario 1 d. Savivaldybės tarybai teikiama ataskaita apie savivaldybės lėšų, skirtų studijų rėmimui, panaudojimą.

**Sprendimo projekto esmė ir tikslai.**

Pateikti Savivaldybės tarybai ataskaitą apie Studijų rėmimo komisijos veiklą 2016 metais.

**Kokių pozityvių rezultatų laukiama.**

Įvykdyti Panevėžio rajono savivaldybės tarybos sprendimą.

**Galimos neigiamos pasekmės priėmus projektą, kokių priemonių reikia imtis, kad tokių pasekmių būtų išvengta.**

Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Nėra.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Nėra.

**Kiti, sprendimo projekto rengėjo nuomone, reikalingi paaiškinimai.**

Nėra.

Komisijos pirmininkas Antanas Pocius